Да работы павінны быць гатовы і самі медыкі. Таму штогадова мы праводзім для іх двухдзённыя семінары. Тэмы абмяркоўваюцца самыя розныя. Спачатку падводзім вынікі папярэдняй аздараўленчай кампаніі, арганізацыі работы, затым пераходзім да актуальных пытанняў работы ў дзіцячых лагерах: прафілактыка харчовых атручванняў, арганізацыя проціэпідэмічных мерапрыемстваў, прафілактыка скурна-заразных захворванняў, аказанне неадкладнай медыцынскай дапамогі дзецям, прафілактыка клешчавых інфекцый, гельмінтозаў і г.д. Абавязкова ўзгадваем на такіх семінарах правілы аказання першай дапамогі пры патапленнях, траўмах і г.д.